Uutisissa: Pelastustehtävä Syyriassa.
Miksi lääkintälähettien ryhmä menee vaaravyöhykkeelle?
Lisäksi: Yksi Jumala, yksi päivä, yksi Afrikka.
Afrikan kaikkien maiden kristittyjen yhteinen kampanja.
Ja: On kiitospäivän aika. Silti monet sanovat olevansa onnettomia.
Suosittu kirjailija kertoo, miten onnellisuus onnistuu.
KRISTILLISEN MAAILMAN UUTISET
Hei ja tervetuloa uutisten pariin.
Teurastus Pohjois-Syyriassa jatkuu.
Kurdeista tuntuu voimattomalta verenvuodatuksen edessä.
Lennokki-iskut Turkista pahentavat verilöylyä.
Kuolemanvaarasta huolimatta Free Burma Rangers -järjestö -
syöksyy tulituksen keskelle auttamaan kärsiviä.
Chuck Holton tuo silminnäkijäraportin tulituksen alta yksinoikeudella.
Turkki ja Venäjä partioivat yhdessä Pohjois-Syyriaa.
Turkki presidentti Erdoğanin johdolla etenee yhä syvemmälle Syyriaan.
Syyrialaiset eivät ole mielissään.
Osa kivittää Turkin partiota lähellä Derikin kaupunkia.
Yksi protestoija jäi alle ja kuoli myöhemmin.
Turkkilaiset sanoivat ampuneensa kyynelkaasua.
Kymmenen tajutonta vietiin sairaalaan.
Kyynelkaasu harvoin aiheuttaa sellaista.
Tal Tamrin sairaalassa on hoidettu jo yli 700:aa haavoittunutta.
Kurdit ovat kärsineet paljon vääryyttä hyökkäyksen takia.
Tuntuu voimattomalta verenvuodatuksen edessä.
Monet haavoittuivat Turkin lennokki-iskuissa.
FBR-järjestön johtaja Dave Eubank on ollut alueella jo yli kolme viikkoa.
Haemme täältä haavoittuneita. Piilotimme autot Turkin lennokeilta.
Lennokki-iskut ovat kolmen päivän aikana tappaneet 26 ihmistä alueella.
Turkki ei ammu ainoastaan sotilaskohteita.
Eubankin merkittyä ambulanssia ammuttiin 2.11.
Kaksi haavoittui. Kachineihin kuulunut lääkintämies Zhau Seng, 37, -
kuoli tyttärensä 1-vuotissyntymäpäivänä.
Ryhmällä on ollut useita läheltä piti -tilanteita.
Siellä ollessani saimme pelastustehtävän -
FSA:n linjojen taakse. Ennen lähtöä rukoilimme.
Aluksi tilanne oli rauhallinen. Sitten alkoi tapahtua.
Lähestyvä lava-auto vesitornilla. Tulossa teitä kohti.
Juoksimme ambulansseihimme vihollisen etsiessä meitä tähtäimiinsä.
Mihin käännyn?
Hyppää sisään.
Hogar!
Ampuvat penkereeltä.
Haetaan kaverimme.
Suojaan häntä. - Pysähdy.
Hogar! Hogar!
Ala tulla!
Meitä tulitetaan. - Vetäydytään!
Aja! Aja! - Anna mennä!
Vetäydytään!
Käskettiin ajaa kovaa.
Ei liian nopeasti. Hiljennä. - Selvä.
Monta yritystä myöhemmin saimme miehen noudettua.
Veimme hänet sairaalaan. Hän selviää, sanovat lääkärit.
Seuraamme liittyy kirjeenvaihtaja Chuck Holton, -
joka palasi alueelta juuri.
Miten siellä suhtauduttiin amerikkalaisjoukkojen lähtöön?
Turkin hyökkäys alkoi yli kuukausi sitten.
He heittelivät joukkoja tomaateilla. Minusta se kertoo kaiken olennaisen.
He eivät halunneet liittoutua Syyrian joukkojen ja al-Assadin kanssa.
Niin he kuitenkin tekivät välttyäkseen pois pyyhkimiseltä.
He ovat yhä toiveikkaita.
He ovat ylipäätään hyvin optimistisia ihmisiä.
He toivovat, että Amerikka pyörtää päätöksensä.
He ovat pyytäneet meitä rukoilemaan sen puolesta, -
että Trump muuttaa mielensä ja lähettää joukot takaisin.
Miksi amerikkalaisten pitäisi välittää Koillis-Syyriasta?
Hyvä kysymys. Sitä kysytään usein.
Vastaan näin. Jos vapaus on uhattuna jossain, se on uhattuna kaikkialla.
Asiaan liittyy moraalinen kysymys.
En tiedä, koskeeko asia sinua, mutta jos vain seuraamme sivusta, -
kuinka ihmisiä murhataan ja raiskataan ja taloja tuhotaan, -
ja pystyisimme tekemään asialle jotain, mutta emme tee, -
silloin ei ole sankari vaan vain puolikas mies.
Jos pystymme tekemään jotain, meidän pitää tehdä se.
Ei maksaisi paljon pitää sinne joukkoja.
Ei maksaisi paljon...
Pidemmän päälle maamme kannattaa painostaa Erdoğania -
kieltämään joukkojaan murhaamasta ihmisiä alueella.
Kerropa Turkin armeijan kanssa liittoutuneista joukoista.
Turkin tukema Vapaan Syyrian armeija -
on vastuussa isosta osasta taisteluja "tulitaukoalueella".
Monet Vapaan Syyrian armeijan taistelijat -
ovat tulleet Raqqasta. He taistelivat Isisissä vuonna 2015.
He ovat vaihtaneet puolta. Siitä on kiistattomia todisteita.
Tiedämme, että he tulivat sieltä.
He ovat jihadisteja, hyvin radikaaleja.
He tekevät samaa kuin Isisissä: raiskaavat, ryöstävät ja murhaavat.
Siitä on niin paljon todisteita, ettei sitä voi kiistää.
Alueella asuu muslimeja, kristittyjä, jesidejä, arabeja ja muita ryhmiä.
Miten sota vaikuttaa erityisesti alueen kristittyihin?
Jututimme kristittyjä, jotka oli ajettu Sere Kaniyestä Turkin rajalta.
Turkin armeija piiritti sen ja pommitti sen tomuksi.
Turkin armeija valtasi kaupungin. Saimme kaikki ulos. Olin mukana.
Kuulimme myöhemmin, että joukot polttivat kristittyjen kotitaloja.
Miten katsojat voivat rukoilla?
Voivatko he jotenkin auttaa?
Alueella toimii hyvin vähän avustusjärjestöjä.
Jopa YK on vetäytynyt, sillä siellä on liian vaarallista.
Samaritan's Purse ja Operaatio Siunaus auttavat siellä.
Free Burma Rangers auttaa siellä henkensä uhalla.
Voi auttaa tukemalla Operaatio Siunausta tai muita järjestöjä.
Rukous on aina kaikkein tärkeintä. Voimme rukoilla, -
että ihmiset siellä ensinnäkin huutaisivat Jumalan puoleen.
Kehotamme heitä, muslimejakin, -
rukoilemaan Jeesusta, niin Hän vastaa.
Jumala voi tragedioiden kautta vetää ihmisiä puoleensa. Sitä rukoilemme.
Chuck, kiitos haastattelusta.
Kiitos. Israelin pääministeri Benjamin Netanjahu saa rikossyytteet.
Israelin oikeuskansleri ilmoitti, että Netanjahua syytetään -
petoksesta, lahjonnasta ja luottamuksen rikkomisesta.
Netanjahu puolusti itseään tunteellisessa puheessaan.
Todistamme vallankaappausyritystä pääministeriä vastaan.
Se perustuu perättömiin syytöksiin ja puolueelliseen tutkimusprosessiin.
Netanjahu vaatii itsenäistä komiteaa tutkimaan syytteitä.
Hän vannoo pysyvänsä virassa.
Israel on jo valmiiksi keskellä vakavaa poliittista kriisiä.
Emily Jones jatkaa Jerusalemista.
Tervetuloa seuraamaan uutiskatsaustamme -
Israelin ja Lähi-idän ajankohtaistapahtumiin.
Ensi kertaa Israelilla ei ole selkeää johtajaa tai hallitusta, -
ja edessä voi olla kolmannet vaalit.
Sekä Netanjahun että Gantzin hallitus- tunnustelut päättyivät tuloksettomina -
syyskuisten vaalien pohjalta.
Lainsäätäjillä on nyt 21 päivää aikaa -
asettua Netanjahun, Gantzin tai jonkun muun ehdokkaan taakse.
Näiden 21 päivän aikana Israelin demokratia -
on äärimmäisen tärkeän koetuksen edessä.
Jos tämäkin epäonnistuu, edessä ovat taas uudet vaalit maaliskuussa.
Iranissa jo yli sata ihmistä on kuollut väkivaltaisissa protesteissa.
Protesteja on ollut yli sadassa kaupungissa, -
syynä bensiinin hinnankorotukset ja suurtyöttömyys.
Jotkut vaativat korkeimman johtajan eroa.
Hallinto katkaisi nettiyhteydet ja pidätti ja tappoi mielenosoittajia.
Iran on katkaissut kaikki nettiyhteydet -
ja viestintäyhteydet niin maan sisällä kuin ulkomaailmaankin.
Kansa on tyytymätön, vihainen ja turhautunut -
johtajiin ja talouseliittiin.
YK pelkää, että kuolleita on paljon virallista lukua enemmän.
Trumpin hallinto ilmoitti, ettei se enää pidä Länsirannan juutalaisasutuksia -
kansainvälisen lain vastaisina.
Kyseessä on yllättävä käänne Yhdysvaltain linjauksessa.
Tutkittuaan kaikkia juridisia seikkoja -
hallinto päätyi presidentti Reaganin kannalle.
Israelilaisten asutukset Länsirannalla -
eivät ole ristiriidassa kansainvälisen lainsäädännön kanssa.
Alueella, Raamatun Juudeassa ja Samariassa, asuu tuhansia juutalaisia.
Palestiinalaiset tuomitsivat päätöksen.
Israelin johtajat, mm. Netanjahu, kutsuivat sitä historialliseksi.
Juudeassa ja Samariassa on tehty paljon Raamatun löytöjä.
Arkeologit etsivät niitä ahkeraan.
Yksi kaivausryhmä on muinaisessa Samariassa sijainneessa Siilossa, -
joka oli Israelin ensimmäinen pääkaupunki.
Päivittäin löytyy mm. kolikoita ja 2 000 keramiikanpalaa.
Tämä löytyi eilen. Se on jo pesty.
Ne ovat kiviastioiden kahvoja. Jeesuksen ensimmäisessä ihmeessä -
Kaanassa oli kivisiä vesiastioita.
Ne olivat senaikaisten tapojen mukaisia pesuja varten.
Siilossa Joosua jakoi Luvatun maan 12 sukukunnalle.
Herran ilmestysmaja seisoi siellä yli 300 vuotta.
Lisää samankaltaisia juttuja Jerusalem Dateline -ohjelmassa.
Tässä kaikki. Wendy ja George, olkaa hyvä.
Tulossa: Maanosa ylistää Jumalaa ja julistaa evankeliumia miljoonille.
Milloin ja missä se tapahtuu? Se selviää mainosten jälkeen.
Hei! Tässä Pat Robertson. Raamatun mukaan Jumalan Sanassa on voima.
Sanan kuuleminen, puhuminen ja totteleminen muuttaa elämäsi.
Siksi olen taltioinut The Transforming Word 3 -äänitteen.
Sananlaskut: jakeita viisaudesta, suosiosta ja voitelusta.
Äänite syventää uskoasi -
ja auttaa löytämään Jumalan lupaukset.
Kuuntele näitä jakeita usein ja sano ne ääneen kanssani.
Löydät kunnian, johdatusta, suosiota ja Herran läsnäolon.
Anna Jumalan voimallisen Sanan muuttaa sydän, mieli ja elämä.
Tilaa "The Transforming Word 3" -CD-levy -
ja The Three Blessings -DVD-levy puhelimitse tai kotisivuiltamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Yksi Jumala, yksi päivä, yksi Afrikka.
Se voi olla historian suurin evankeliointikampanja.
Suurtapahtumia järjestetään saman- aikaisesti Afrikan kaikissa maissa.
Tavoite on voittaa miljoonia Kristukselle toukokuussa 2020.
Jututamme tapahtuman visionääriä. Ensin katsomme esittelyvideon.
Katamme koko Afrikan Jeesuksen evankeliumilla.
Tiimimme rukoilee ja tekee kaikkensa. Puhukoon Jumala myös sinulle.
Poraamme kaivoja ja ruokimme lapsia.
Autamme kodittomia ja leskiä.
Perustamme kouluja ja rakennamme yliopiston.
Näemme Jumalan toimivan ja tuovan valtakuntansa.
RAVINTOA
OPETUSLAPSEUTTA
KAIKILLE KANSOILLE
Tärkeintä on rukous.
YKSI TARKOITUS
JEESUS
PELASTAA
AFRIKAN
YKSI JUMALA
YKSI PÄIVÄ
YKSI AFRIKKA
Yksi Jumala. Yksi päivä. Yksi Afrikka.
Toukokuussa 2020 seurakunnat, järjestöt ja yksityishenkilöt -
yhdistävät voimansa koko Afrikan tavoittamiseksi evankeliumilla.
Se on valtaisa hanke.
Idean äiti Jennifer Wilde kertoo, että Jumala laittoi sen hänen sydämelleen.
Hän liittyy nyt seuraamme. Jennifer, tervetuloa.
Hei, Wendy! Kiitos, että pääsin mukaan. Tämä on siunaus.
Kerropa hankkeesta hieman lisää. Mikä on sen tehtävä?
Pelastaa koko Afrikka, niin että koko Afrikka Kapkaupungista Kairoon, -
kuten Reinhard Bonnke aina sanoo, -
pelastuu ja tuntee Jeesuksen Kristuksen Herrana ja Vapahtajana.
Tehtävä on massiivinen.
Julistaa evankeliumi kaikkiin Afrikan 54 maahan.
Miten aiotte pystyä siihen?
Me emme aio pystyä siihen vaan Hän.
Annamme kaiken Jumalalle. Hän tekee sen.
Se etenee koko ajan.
On huikeaa, kuinka paljon ihmisiä on jo lähtenyt mukaan -
Yksi Jumala, yksi päivä -kampanjaan.
Eri tunnustuskunnat, järjestöt ja yksityishenkilöt -
yhdistävät voimansa, jotta koko Afrikka pelastuisi.
Tavoittaaksenne jokaisen afrikkalaisen -
hyödynnätte eri medioita, kuten televisiota ja nettiä, eikö vain?
Aivan. Hyödynnämme televisiota, nettiä, radiota, muistikortteja, -
jotka sopivat täällä suosittuihin simpukkapuhelimiin.
Teemme yhteistyötä kentällä Missionuorten kanssa.
Jalkaudumme kyliin, joissa ei ole televisiota eikä nettiä.
Yritämme kattaa koko Afrikan maanosan.
Kuinka kristityt voivat osallistua?
Nettisivuilla on eri vaihtoehtoja, mitä voi tehdä.
Vaihtoehtoja on paljon.
Halutessaan voi adoptoida vaikka yhden kokonaisen maan -
ja kattaa kustannukset siellä.
Kerromme lisää, jos olet kiinnostunut.
Toinen tapa on rukoilla.
Kuten tiedämme, rukous on tärkeintä, mitä voimme tehdä.
Jennifer Wilde "Yksi Jumala, yksi päivä, yksi Afrikka" -hankkeesta, -
kiitos, että kerroit toukokuussa 2020 järjestettävästä suurtapahtumasta.
Siunausta sinulle ja Afrikalle.
Se on monipäiväinen tapahtuma, joka huipentuu yhteen päivään.
He järjestävät herätyskokouksia ja jumalanpalveluksia.
He hyödyntävät televisiota. Monilla Afrikassa ei ole televisiota.
Hanke on valtava. Yksityiskohtia vielä työstetään.
Me molemmat rakastamme Afrikkaa ja kannatamme ja siunaamme ideaa.
Tulossa: Miten onnellisuus onnistuu? Jututamme Max Lucadoa.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
CBN esittelee: The Transforming Word 3.
Viisaudessa vaeltava pelastuu. Viisaat perivät kunnian.
Lähde matkalle Sananlaskuihin Pat Robertsin kanssa CD-levyllä.
Opit Raamatun periaatteita viisaudesta, suosiosta ja voitelusta.
Saat lahjaksi Patin The Three Blessings -DVD:n.
Tilaa CD- ja DVD-levyt jo tänään.
Älä murehdi, ole onnellinen. Se ei ole niin helppoa kuin laulu sanoo.
Yhä useammalle onnellisuus on ennätysalhaalla.
Masentava uutinen.
Toimittaja Jennifer Wishonin vieraalla, kirjailija Max Lucadolla -
on radikaali mutta yksinkertainen resepti.
Mitä Amerikan onnellisuusmittari näyttää?
Se ei ole ikinä ollut näin alhaalla.
On olemassa yhteiskunnan onnellisuutta mittaava barometri.
Se on historiallisen alhainen.
The Harris Poll -tutkimuslaitoksen mukaan -
kaksi kolmesta amerikkalaisesta on alakuloisia.
Yhteiskuntamme yläpuolella ikään kuin roikkuu jatkuvasti harmaa pilvi.
Voitko pastorina allekirjoittaa sen?
Varmasti tapaat monia, jotka etsivät onnellisuutta.
Se vastaa hyvin kokemuksiani.
Olen sitä mieltä, että monien ihmisten -
on vaikea saavuttaa onnellisuutta.
How Happiness Happens -uutuuskirjassa -
Lucado selittää, kuinka löytää ilo -
vertailemisen, pettymysten ja täytty- mättömien odotusten maailmassa.
Olen onnellisuuden puolestapuhuja. Minusta on kivaa olla onnellinen.
Voimme paremmin, kun olemme onnellisia. Olemme terveempiä.
Ihmissuhteemme ovat parempia.
Eikä ketään yllätä se, että onnellisina me tienaamme enemmän.
Välittääkö Jumala onnellisuudestamme?
Välittää. Vastustan niitä, jotka uskovat äkäisyyden olevan Jumalan mieleen.
Raamatussa on noin 3 000 viittausta onnellisuuteen.
Lucado tutki Raamatun kaikki 50 "toisianne" -jaetta, -
kuten "rakastakaa toisianne", "palvelkaa toisianne" -
ja "hoivatkaa toisianne", ja tiivisti ne kymmeneksi.
Osa kuulostaa yksinkertaisilta mutta lisää onnellisuutta rutkasti.
Ota tavaksi tervehtiä ihmisiä. Yksinkertaisesti tervehdi ihmisiä.
Sopivan tilaisuuden tullen käytä hetki siihen, -
että tervehdit jotakuta lämpimästi.
Kysy, miten hänellä menee. Ja anna toisen vastata.
Lucado myöntää, ettei onnellisuuden säilyttäminen ole aina helppoa.
Jeesus käski antamaan anteeksi niin kuin Jumala on Kristuksessa -
antanut anteeksi teille. Sen tulee siis olla meille esimerkkinä.
Se ei ole helppoa, mutta uskon, -
että onnellisuus alkaa onnistua, kun luovumme katkeruudesta.
Ympäröivä maailma toitottaa, että salaisuus on materiassa.
Aina kun avaan television, saan kuulla, että autoni on vanha, -
vaatteeni eivät ole muodissa, puhelimeni ei ole tätä päivää.
Jatkuvaa pommitusta.
Ellemme pidä varaamme, sanomme: "Jos ostan tuon, tulen onnelliseksi."
Kun niin käy, ajaudun saavuttamisen ja ostamisen kierteeseen.
Sitten tajuan, etten tullutkaan onnelliseksi.
Jumala tarjoaa kestävän ilon vaikeinakin aikoina, Lucado sanoo.
Ankkuroidun toivoon, että Jumala on hyvä, kaikki on Hänen kädessään.
Annan sen toivon vaikuttaa minuun.
Kirja haastaa meitä ilahduttamaan sataa ihmistä 40 päivässä.
Onnellisuus onnistuu, kun sitä jaetaan. Jos muutamme suhtautumistamme -
ja alamme etsiä onnellisuutta saavutusten sijaan siitä, -
että palvelemme, autamme ja siunaamme muita, -
silloin onnellisuuden ovi aukeaa.
Kuulostaa kannattavalta haasteelta.
Jennifer Wishon, CBN News.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Kotirintamalla.
CBN:n Kotirintamalla-ohjelmassa kerromme sotilaidemme työstä -
heidän puolustaessaan maatamme.
CBN on käynnistänyt hankkeen kotirintaman auttamiseksi.
Se auttaa sotilaiden perheitä yhdessä seurakuntien kanssa -
aina remontoinnista veteraanien hoitomaksuihin.
"Kotirintamalla" tiistaiaamuisin CBN:n uutiskanavalla.
Herra antaa viisautta, Hänen suustansa lähtee tieto ja taito.
Oikeamielisille hänellä on tallella menestys, -
kilpi nuhteettomasti vaeltaville, -
niin että hän suojaa oikeuden polut ja varjelee hurskaittensa tien.
Pat Robertsonin The Transforming Word 3 -CD-levy -
saatavana nyt.
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Lopuksi: CBN:n Operaatio Siunaus toimittaa terveydenhoitoa maailmalla.
Costa Ricassa Sergio on ahkera ja perheelle omistautunut isä ja puoliso.
Hänen terveytensä alkoi pettää. Hänellä ei ollut varaa hoitoihin.
Operaatio Siunauksen klinikka vieraili paikkakunnalla.
Lääkäri tutki Sergion, joka sai tarvitsemansa hoidon ilmaiseksi.
Mikäpä sen parempaa. - OB tekee hyvää työtä maailmalla.
Tässä oli kaikki tältä viikolta. - Menipä se nopeasti.
Kanssanne on aina mukavaa. Ensi viikkoon! Jumalan siunausta!
Suomennos: Marianne Tenetz